BIZ บวกเกือบ 3% คาดกำไรปี 60 โตต่อเนื่องจากจำนวนผู้ป่วยโรคมะเร็งที่เพิ่มสูงขึ้น
BIZ บวกเกือบ 3% ล่าสุด ณ เวลา 14.41 น. ราคาอยู่ที่ 5.00 บาท บวก 0.14 บาท หรือ 2.88% สูงสุดที่ 5.15 บาท ต่ำสุดที่ 4.88 บาท มูลค่าซื้อขายที่ 128.39 ล้านบาท โบรกฯ แนะ “ซื้อ” ชูเป้า 5.50 บาท คาดกำไรปี 59-60 โตต่อเนื่องจากจำนวนผู้ป่วยโรคมะเร็งที่เพิ่มสูงขึ้น
13 ธ.ค. 2559

ผู้สื่อข่าวรายงานว่า ราคาหุ้นบริษัท บิสซิเนสอะไลเม้นท์ จำกัด (มหาชน) หรือ BIZ ณ เวลา 14.41 น. ราคาอยู่ที่ 5.00 บาท บวก 0.14 บาท หรือ 2.88% สูงสุดที่ 5.15 บาท ต่ำสุดที่ 4.88 บาท มูลค่าซื้อขายที่ 128.39 ล้านบาท ขณะที่ดัชนีตลาดหุ้นไทยโดยรวมลบ 0.16%

ด้านบล.ฟิลลิป แนะนำ “ซื้อ” ราคาเป้าหมาย 5.50 บาท/หุ้นทางฝ่ายวิจัยคาดรายได้จากการขายและกำไรทั้งในปี 59 และ 60 จะเติบโตต่อเนื่องจากศักยภาพการขยายตัวของตลาดที่มีความต้องการผลิตภัณฑ์สูงจากจำนวนผู้ป่วยโรคมะเร็งที่เพิ่มสูงขึ้น โดยปี 60 คาดบริษัทน่าจะรับรู้รายได้จากการขายเครื่องฉายรังสีเข้ามาเพิ่มอีกราว 3 เครื่อง ทำให้ผลการดำเนินงานยังโดดเด่น คงสมมติฐานยอดขายปี 60 ไว้ที่ 980 ล้านบาท เพิ่มขึ้น 29.4% y-y แต่ทว่าปรับกำไรสุทธิทั้งปี 60 ขึ้นมาอีก 72% ที่ 134 ล้านบาท ขยายตัว 31.4%  y-y จากการควบคุมต้นทุนสินค้าขายได้ดีขึ้น น่าจะทำให้งานโครงการมีอัตรากำไรอยู่ในระดับที่น่าพอใจ  